**শিবচর পৌরসভা** বাংলাদেশের মধ্যাঞ্চলের মাদারীপুর জেলার শিবচর উপজেলার অন্তর্গত একটি প্রথম শ্রেণীর (ক-শ্রেণী) পৌরসভা যা ৯টি ওয়ার্ড নিয়ে গঠিত। শিবচর পৌরসভার উপর দিয়ে ময়নাকাটা নদী প্রবাহিত হয়েছে।

পটভূমি
------

আরও দেখুন: শিবচর উপজেলা
শিব শঙ্কর নামে এক ধার্মিক ব্যক্তি এই অঞ্চলে বাস করত, সে দেব-দেবির উপাসক হিসাবে খুব বিশিষ্ট ছিল। তার নামেই শিবচর নামকরণ করা হয়। স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৭ সালের ২৬শে অক্টবর তৎকালীন শিবচর ইউনিয়নকে তৃতীয় শ্রেণীর (গ-শ্রেণী) পৌরসভায় রূপান্তরিত করে এবং পৌর প্রশাসকের দায়িত্ব পালন করেন মোসলেম উদ্দিন খান। ১৯৯৯ সালের ২৪শে ফেব্রুয়ারি প্রথম পৌরসভা নির্বাচন অনুষ্ঠিত হয়। আঃ লতিফ মোল্লা পৌরসভার প্রথম চেয়ারম্যান নির্বাচিত হন।

জনসংখ্যার উপাত্ত
----------------

২০১১ সালের পরিসংখ্যান অনুযায়ী শিবচর পৌরসভায় সর্বমোট ২৪,১৫৪ জন পৌর নাগরিক পৌর এলাকায় বসবাস করেন এবং প্রতি বর্গ কিলোমিটারে ২৮০০ জন লোক বাস করে।

শিবচর পৌরসভায় ৬৭টি মসজিদ, ১টি ঈদগাহ, ৪২টি মন্দির রয়েছে।

ভূগোল
-----

শিবচর পৌরসভা ভৌগোলিক অবস্থান ২৩°২১′১৯″ উত্তর ৯০°০৯′৩৮″ পূর্ব﻿ / ﻿২৩.৩৫৫২৪৭৭° উত্তর ৯০.১৬০৬৮৬৪° পূর্ব﻿ / 23.3552477; 90.1606864। মাদারীপুর জেলার উত্তর প্রান্তে শিবচর পৌরসভার অবস্থান। এর মোট আয়তন ২১৬২ একর (৮.৭৫ বর্গ কিলোমিটার)। জেলা সদর থেকে এ পৌরসভার দূরত্ব ৩২ কিলোমিটার। এ পৌরসভার উত্তরে পাঁচ্চর ইউনিয়ন, পূর্বে দ্বিতীয়খন্ড ইউনিয়ন, দক্ষিণে বহেরাতলা উত্তর ইউনিয়ন, এবং পশ্চিমে দত্তপাড়া ইউনিয়ন অবস্থিত।

প্রশাসন
-------

১৯৯৭ সালে শিবচর পৌরসভা গঠন করা হয়। ১৯৯৯ সালের ২৪শে ফেব্রুয়ারি প্রথম পৌরসভা নির্বাচন অনুষ্ঠিত হয়। শিবচর পৌরসভায় ৯টি ওয়ার্ড ও ১৭ট মহল্লা রয়েছে। বর্তমানে মো‌ঃ আওলাদ হোসেন খান পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক প্রথম শ্রেণীর (ক-শ্রেণী) পৌরসভা হিসেবে স্বীকৃত।

শিবচর পৌরসভার প্রশাসনিক কার্যক্রম শিবচর উপজেলার আওতাধীন। এটি বাংলাদেশ জাতীয় সংসদ নির্বাচনে ২১৮নং নির্বাচনী এলাকা মাদারীপুর-১ এর অংশ।

শিক্ষা
------

শিবচর পৌরসভার সাক্ষরতার হার ৪৫%। এ পৌরসভায় ২টি সরকারি কলেজ, ৪টি মাদ্রাসা, ৪টি মাধ্যমিক বিদ্যালয়, ৮টি সরকারি প্রাথমিক বিদ্যালয় ও ১১টি টেকনিক্যাল স্কুল এন্ড কলেজ রয়েছে।

স্বাস্থ্য
---------

আরও দেখুন: বাংলাদেশে স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। শিবচর অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। এ পৌরসভায় ৫০ শয্যা বিশিষ্ট একটি সরকারি হাসপাতালের সাথে সাথে ৭টি বেসরকারি হাসপাতাল রয়েছে। এছাড়াও ২৪টি মা ও শিশু কল্যাণ কেন্দ্র রয়েছে।

যোগাযোগ ব্যবস্থা
----------------

বাংলাদেশের জাতীয় মহাসড়ক এন৮ (ঢাকা - মাওয়া ফেরীঘাট (আর৮১২) - ফেরী - ভাঙ্গা (এন৮০৪, এন৮০৫) - বরিশাল (এন৮০৯) - পটুয়াখালী) শিবচরকে ঢাকা থেকে শিবচর হয়ে মাদারীপুর-বরিশাল-পটুয়াখালীর সাথে সংযোগ স্থাপন করেছে। মহাসড়ক থেকে জেলা সড়ক **জেড৮০১১** (পাঁচ্চর-শিবচর-মাদারীপুর সড়ক) শিবচর পৌরসভার সাথে মাদারীপুর শহরের সাথে সংযোগ স্থাপন করেছে।

শিবচর থেকে ঢাকাগামী অধিকাংশ বাস সায়েদাবাদ বাস টার্মিনাল ও কদমতলী বাস টার্মিনালে এসে থামে। শিবচর জিরো পয়েন্ট থেকে মাদারীপুর জেলা সদরের দূরুত্ব ৩২ কিলোমিটার, রাজধানী ঢাকার দূরত্ব ৫৮ কিলোমিটার।

২০১১ সালের হিসেব অনুযায়ী এ পৌরসভায় ৪৫.২৩ কিলোমিটার পাকারাস্তা, ১৭.২২ কিলোমিটার আধা-পাকারাস্তা ও ৭.৯ কিলোমিটার কাঁচারাস্তা রয়েছে। কালভার্ট রয়েছে ১১টি। এ পৌরসভায় কোন রেললাইন বা ট্রেন যোগাযোগের ব্যবস্থা নেই।

আরও দেখুন
---------

* শিবচর উপজেলা
* মাদারীপুর জেলা
* মাদারীপুর পৌরসভা

তথ্যসূত্র
---------

1. 1 2  *COMMUNITY REPORT: MADARIPUR* (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জানুয়ারি ২০২০।
2. 1 2 3 4 5  "শিবচর পৌরসভা ::"। *shibcharpourashava.gov.bd*। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-৩১।
3. ↑  "জাতীয় সংসদের ৩০০টি নির্বাচনি এলাকার সীমানার প্রাথমিক তালিকা প্রকাশ"। *বাংলাদেশ নির্বাচন কমিশন*। ২ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২০২০-০১-৩১।
4. 1 2  "শিবচর পৌরসভা"। *BDMayor* (ইংরেজি ভাষায়)। ২০১৯-০১-৩০ তারিখে মূল থেকে আর্কাইভ করা। সংগ্রহের তারিখ ২০২০-০১-৩১।

বহিঃসংযোগ
---------

| * দে
* স
 ঢাকা বিভাগের পৌরসভা |
| --- |
| কিশোরগঞ্জ জেলা | 
* কিশোরগঞ্জ পৌরসভা
* ভৈরব পৌরসভা
* বাজিতপুর পৌরসভা
* কুলিয়ারচর পৌরসভা
* কটিয়াদী পৌরসভা
* পাকুন্দিয়া পৌরসভা
* করিমগঞ্জ পৌরসভা
* হোসেনপুর পৌরসভা

 |  |
| গাজীপুর জেলা | 
* টংগী পৌরসভা
* কালিয়াকৈর পৌরসভা
* শ্রীপুর পৌরসভা
* কালীগঞ্জ পৌরসভা

 |
| গোপালগঞ্জ জেলা | 
* গোপালগঞ্জ পৌরসভা
* কোটালীপাড়া পৌরসভা
* টুংগীপাড়া পৌরসভা
* মুকসুদপুর পৌরসভা

 |
| টাঙ্গাইল জেলা | 
* টাঙ্গাইল পৌরসভা
* গোপালপুর পৌরসভা
* ভূঞাপুর পৌরসভা
* ঘাটাইল পৌরসভা
* মধুপুর পৌরসভা
* মির্জাপুর পৌরসভা
* ধনবাড়ী পৌরসভা
* কালিহাতী পৌরসভা
* সখীপুর পৌরসভা
* এলেঙ্গা পৌরসভা
* বাসাইল পৌরসভা

 |
| ঢাকা জেলা | 
* সাভার পৌরসভা
* দোহার পৌরসভা
* ধামরাই পৌরসভা

 |
| ফরিদপুর জেলা | 
* ফরিদপুর পৌরসভা
* ভাংগা পৌরসভা
* বোয়ালমারী পৌরসভা
* নগরকান্দা পৌরসভা

 |
| মাদারিপুর জেলা | 
* মাদারিপুর পৌরসভা
* শিবচর পৌরসভা
* কালকিনি পৌরসভা
* রাজৈর পৌরসভা

 |
| মানিকগঞ্জ জেলা | 
* মানিকগঞ্জ পৌরসভা
* সিংগাইর পৌরসভা

 |
| মুন্সীগঞ্জ জেলা | 
* মুন্সীগঞ্জ পৌরসভা
* মীরকাদিম পৌরসভা

 |
| নরসিংদী জেলা | 
* নরসিংদী পৌরসভা
* মাধবদী পৌরসভা
* ঘোড়াশাল পৌরসভা
* মনোহরদী পৌরসভা
* শিবপুর পৌরসভা
* রায়পুরা পৌরসভা

 |
| নারায়ণগঞ্জ জেলা | 
* সোনারগাঁ পৌরসভা
* তারাবো পৌরসভা
* কাঞ্চন পৌরসভা
* আড়াইহাজার পৌরসভা
* গোপালদী পৌরসভা

 |
| রাজবাড়ী জেলা | 
* রাজবাড়ী পৌরসভা
* পাংশা পৌরসভা
* গোয়ালন্দ পৌরসভা

 |
| শরীয়তপুর জেলা | 
* শরীয়তপুর পৌরসভা
* ডামুড্যা পৌরসভা
* নড়িয়া পৌরসভা
* জাজিরা পৌরসভা
* ভেদরগঞ্জ পৌরসভা
* গোসাইরহাট পৌরসভা

 |